Shueisha

Shueisha Inc. (株式会社集英社, Kabushiki gaisha Shūei-sha) nopo nga komponi publishing papalabus Jepun poinlongkod id Chiyoda, Tokyo, Jepun. **Shueisha** nopo nga komponi papalabus bobos agayo id Jepun. Pinoburu iti ontok toun 1925 sabaagi papalabus kohompit kohiakan boogian do Shogakukan. Ontok toun sumusuhut, minitongkiad o Shueisha mantad Shogakukan om nosili komponi sondiri.

Majala manga pinalabus do Shueisha nopo nga kohompit no sanarai majala *[[Jump (magazine line)|Jump]]*, ii nopo nga majala shonen, *[[Weekly Shōnen Jump]]*, *[[Jump SQ]]*, om *[[V Jump]]*, om majala seinen, *[[Weekly Young Jump]]*, *[[Grand Jump]]* om *[[Ultra Jump]]*, om nogi majala online, *[[Shōnen Jump+]]*. Papalabus nogi yolo do majala suai, kohompit no *[[Non-no]]*. MIampai Shogakukan, kisanganu yolo do Viz Media, ii papalabus do manga kompani dilo id Amerika Koibutan.

## Sajara
Ontok toun 2025, nokoburu o Shueisha do komponi papalabus oilaan kopio Shogakukan (nolodi ontok toun 1922). Jinjō Shōgaku Ichinen Josei (尋常小學一年女生) nosili novel kumoiso di pinalabus do Shueisha miampai kolaborasi do Shogakukan—kinoyonon daamot kumaa Shueisha. Ontok toun 1927, duo novel kiuhu' *Danshi Ehon*, om *Joshi Ehon* nowonsoi. Ontok toun 1928, noonuan tonggungan o Shueisha montok mongidit Gendai Humor Zenshū (現代ユーモア全集, Gendai Yūmoa Zenshū), ii nopo nga iso iso kompilasi. *Gendai Humor Zenshū* pinalabus gisom kiharo 12 jilid, miampai piipiro editi kohompit *Joshi Shinjidai Eishūji-chō* om Shinjidai Eishūji-chō (新時代英習字帳). Ontok toun 1930-an, iso kawagu novel kiuhu' *Tantei-ki Dan* pinalabus om *Gendai Humor Zenshū* nopongo miampai ginumu 24 jilid. Ontok toun  1931, duo kaagu novel pinalabus, ii nopo nga *Danshi Yōchien* om *Joshi Yōchien*.

Alapas Pisangadan Pomogunan Koduo, nokotimpuun o Shueisha do papalabus lini manga, i lohoon sabaagi *Omoshiro Book*. Pinapalabus o *Omoshiro Book* do buuk kigambal i lhoon sabaagi *Shōnen Ōja*, om alaku kopio kumaa tangaanak tondu om kusai. Jilid ogonop koiso do *Shōnen Ōja* nakalabus sabaagi *Shōnen Ōja Oitachi Hen*, om oruhai nalaku.

Majala kumoiso pinalabus do Shueisha nopo nga *Akaruku Tanoshii Shōnen-Shōjo Zasshi*. Ontok Manom 1949, nokosili o *Omoshiro Book* sabaagi majala miampai tonsi miagal majala pogulu dilo. Ontok toun 1950, pinalabus o majala edisi poimbida id soriba ngaran *Hinomaru*. Suai ko' *Omoshiro Book*, pinalabus nogi o versi tongoondu ontok toun 1951: *Shōjo Book* ii poposuang manga montok tangaanak tondu. Bangunan Hitotsubashi do Shueisha nosili mintootoiso ogonop ontok toun 1952. Ontok toun dilo nogi, nokotingkod o *Omoshiro Book* do papalabus om nakapalabus o *Myōjō* sabaagi majala tikid tulan. Siri  do*Omoshiro Book* nopo nga pinalabus id edisi bunkoban id soriba do lini *Omoshiro Manga Bunko*. Pinalabus o novel *Yoiko Yōchien* om noolon o *Omoshiro Book* miampai majala manga tangaanak suai ii lohoon sabaagi *Yōnen Book*.

Ontok toun 1955, kinalantayon do *Shōjo Book* minongunsub do kopolobusan *[[Ribon]]* ii gisom dinondo kakal po aktif. Nokotompiuun o kopolobusan novel *Joshi Yōchien Kobato* ontok toun 1958. Ontok 23 Milau, nakalabus o isu poimbida do *Myōjō* i kiuhu' *Weekly Myōjō*.Ontok toun 1951, pinalabus o iso kaagu edisi tongokusai do *Shōjo Book,* iri nopo nga *[[Shōnen Book]]*, om pinalabus o siri *Shōjo Book* id edisi bunkoban id soriba do imprint *Shōjo Manga Bunko*. Ontok timpu 60-an, pinalabus kawago o iso isu spin-off do *Myōjō,* i lohoon sabaagi *Bessatsu Weekly Myōjō*.

Tinumilombus o Shueisha do papalabus ogumu novel. Pinalabus o tinimungan *Omoshiro Book* di ogumu sabaagi *Shōnen-Shōjo Nippon Rekishi Zenshū* ogonop id 12 jilid. Ogumu buuk suai pinalabus, kohompit no *Hirosuke Yōnen Dōwa Bungaku Zenshū*, *Hatachi no Sekkei*, *Dōdō Taru Jinsei*, *Shinjin Nama Gekijō*, om *Gaikoku kara Kita Shingo Jiten*. Ontok toun 1962, minoposolian o Shueisha do versi tongoondu *Myōjō* i kiuhu' *Josei Myōjō* om ogumu novel suai. Ontok toun 1963, minonimpuun o Shueisha do papalabus, *[[Margaret (magazine)|Margaret]]* ii nalaku kopio miampai offshoot pinoruhang *Bessatsu Margaret*. Pinosolian nogi o *Ukiyo-e Hanga* id turu jilid ogonop, om buuk kigambal *Sekai 100 Nin no Monogatari Zenshū* nopo nga pinalabus miagal di koubasanan, ii nopo nga 12. Ontok toun 1964, pinalabus o *Kanshi Taikei* id 24 jilid om nogi iso kodolinan kawagu. Ontok toun dilo nogi, iso lini novel, *Compact Books*, nokosoili do lini manga i lohoon sabaagi *Televi-Books* ("televi": oniba montok "televisyen"). Ontok toun 1965, nowonsoi kaagu duo majala: *[[Cobalt (magazine)|Cobalt]]* om offshoot *Shōnen Book,* *Bessatsu Shōnen Book*.

Ontok toun 1966, nokotimpuun o kopolobusan *[[Weekly Playboy]]* mantad Shuiesha, iri nopo nga *Seishun to Dokusho* om *Shōsetsu Junior*. Novel kiuhu' *Nihonbon Gaku Zenshū* nopo nga haro 88 jilid. Iso kaagu majala manga nowonsoi miampai uhu' *Young Music*. Nokotimpuun nogi o kopolobusan do *Deluxe Margaret* ontok toun 1967 om lini *Margaret Comics* om *Ribon Comics.* Ontok toun 1968, majala *Hoshi Young Sense* nokotimpuun publikasi sabaagi spin-off do *Young Sense*. Dohuri do toun dilo, minopoindalan o *Margaret* do majala *[[Seventeen (Japanese magazine)|Seventeen]]* sabaagi versi Jepun do edisi Inggilis.

Nowonsoi o *[[Weekly Shōnen Jump|Shōnen Jump]]* ontok toun dilo nogi sabaai majala semi-mingguan. Nosorupu nogi o iso majala manga tangaanak ontok toun dilo ii lohoon sabaagi *Junior Comic* om iso kawagu spin-off do *Ribon*, *Ribon Comic*. Ontok toun 1969, majala *Joker* nokotimpuun papalabus miampai do *guts*. Piipiro novel suai nogi nga nakalabus. Nokotimpuun publikasi o majala *Bessatsu Seventeen*. Ontok toun dilo, nokosili o *Shōnen Jump* sabaai antalogi mingguan om minongolon ngaran kumaa *Weekly Shōnen Jump*. Tumilombus mantad kolimpupuson do *Shōnen Book,* nokotimpuun nogi o spin-off do *Weekly Shōnen Jump* ontok timpu di miagal soira nokosili iri do mingguan, id homboo igulu lohoon sabaagi *Bessatsu Shōnen Jump*. Minongolon yolo do ngaran kumaa *[[Monthly Shōnen Jump]]* miampai isu koduo.

Tinumimpuun o era 1970an m iampai kopolobuson novel majala do *Subaru* om ontok toun 1971 nokotimpuun o publikasi do majala *[[Non-no]]* om *Ocean life*. Siri novel *Gendai Nippon Bijutsu Zenshū* minoposolian do 18 jilid om nalaku kopio. Ontok toun 1972, nokotimpuun o publikasi *Roadshow* om nokosuang o *[[The Rose of Versailles]]* id lini *Margaret Comics* miampai nakaanu populariti di agayo. Ontok toun 1973, nokotimpuun publikasi do majala *Playgirl* om siri novel  *Zenshaku Kanbun Taikei* miampai 33 jilid. Ontok toun 1974, minoposolian o *Weekly Shōnen Jump* do *Akamaru Jump*. Nakalabus nogi o *Saison de Non-no*.

Minapawara o Shueisha ontok musim alasu 2011, do papalabus yolo do majala manga wagu i kiuhu' *Miracle Jump*.

Ontok Gumas 2016, minapawara o Shueisha do momonsoi yolo koupisan wagu ontok 21 Mahas  lohoon sabaagi Dragon Ball Room (ドラゴンボール室, Doragon Bōru Shitsu). Nosorupu di editor-in-chief fo *[[V Jump]],* Akio Iyoku, om iti nopo nga poinsotol montok *[[Dragon Ball]]* mantad Akira Toriyama om popoingkawas om popoliwas do brand dilo.

Ontok 28 Milatok 2019, minapalabus o  Shueisha do versi global id boros Inggilis majala online *Shōnen Jump+*, kiuhu' *Manga Plus*. Piri iti kumaa toinsanan pogun nga amu id pogun China om Korea Kabaatan, id hombo haro servis diolo sondiri di misuai. Versi boros Sepanyol nopo nga polobuson ontok Mansak/Gomot 2019 om haro kanto suang di misuai. Miagal app Jepun, haro sample tagayo do manga di milo basaon maya piri kohompit no uhu' di haro dinondo id Weekly Shōnen Jump, ogumu uhu' mantad *Shōnen Jump+* om piipiro uhu' mantad Jump Square. Sundung do ingkaa, okon ko miagal versi don Jepun,  chapter wagu montok *Weekly Shōnen Jump* nopo nga  kimaso  piri montok timpu poinhad om amu popojual o platform diti do konten.

Ontok 31 Gomot 2022, minomisunud o Shueisha do momonsoi yolo tanak komponi sanganu poinggonop wagu i kingaran do Shueisha Games ontok 16 Mansak. Komponi diti nopo nga monokodung developer suai id lobi ko' limo projek di masaan poindalanon, om momolodi nogi iso pomoinan mobile miampai rikaan kono mantad songulun artis do *Weekly Shōnen Jump*.

Ontok 30 Mikat 2023, iso perkhidmatan manga pointuridong i pinungaranan sabaagi *Jump Toon* pinosunud om ajangka posolianan ontok toun 2024.

## Majala

### Sanarai majala ''Jump''

#### Majala manga Shōnen

#### Majala manga Seinen

### Majala manga Shōjo

### Majala manga Josei

### Majala suai

### Apps om websites

## Majala Kanzenban
Pinapalabus o Shueisha do ogumu majala kanzenban. Majala kanzenban nopo nga kosorouan poposotol kumaa iso siri no ii polobuson solinaid sontoun pogulu alanan do siri suai, misuai miampai majala manga toomod di poposuang ogumu siri id iso isu. Siri di pinili nopo nga popokito bab-bab mantad kira-kira tolu jilid manga tikid isu.

Monthly Comic Tokumori (月刊コミック特盛, Gekkan Kommiku Tokumori) nopo nga iso majala kanzenban ii kigenre *[[Seinen manga|seinen]]* pinalabus do tanak komponi do Shueisha, Home-sha. Baabaino nopo, majala diti popokito maya bersiri manga kitema samurai, ii kiuhu' *Nobunaga no Kyodai Tetsu Fune: Sengoku no Umi o Seisu* tikid tulan.

### ''Shueisha Original''
Shueisha Original (集英社オリジナル, Shūeisha Orijinaru) nopo nga iso majala manga mogiisuusuai demografi pinalabus do Shueisha. Popokito iti do kanzenban sosongulun montok siri manga klasik kolobusan Shueisha. Tikid isu nopo nga noputan kumaa kanzenban pogulu diti. *Shueisha Original* nopo nga popoimbulai duo siri di pinosiar id majala dii montok timpu talaid, Siri kumoiso nopo nga *[[Chibi Maruko-chan]]* mantad antologi manga *[[Shōjo manga|shōjo]]* kingaran do *[[Ribon]]*. *Chibi Maruko-chan* pinokito id majala dilo mantad Magus 2007 gisom Milatok 2008. Siri kumoduo, *[[Rokudenashi Blues]]* mantad Masanori Morita i pinokito id *[[Weekly Shōnen Jump]]* om nokotimpuun pinalabus ontok Gomot 2008 gisom dinondo id *Shueisha Original*.

### ''Shueisha Remix''
Shueisha Remix (集英社リミックス, Shūeisha Rimikkusu) nopo nga iso mantad ko' ogumu majala kanzenban di pinalabus do Shueisha. Majala Shueisha Remix nopo nga boogion kumaa apat siri tohontol: *Shueisha Jump Remix*, *Shueisha Girls Remix*, *Shueisha Home Remix* om *Shueisha International Remix*.

### ''Weekly Shōnen Jump: Tokubetsu Henshū''

## Imprint novel agaan

* *[[Cobalt (magazine)|Cobalt Bunko]]* - Imprint novel agaan Shuisha montok komulakan tondu.
* *Chiffon Bunko* - Imprint poinsotol kumaa siri piupusan.
* *Dash X Bunko* - Imprint di posotolon kumaa tongokusai mantad umul pintangaan komulkan gisom duo puluhan. Papalabus iti do novel agaan sandad di popohompit mogiisuusuai genre miagal ko' fantasi, sains fiksyen, misteri, piupusan, sajara om korosian. Asil-asil novel agaan di pinalabus maan torimo'o id mogiisusuai adaptasi miagal ko adaptaasi manga id majala manga Jump Shueisha, adaptasi anime, kopoindalanan projek karya medizmix, om adaptasi filem.
* *Dash X Bunko Novel f* - Imprint raan Dash x Bunko montok koonduan.
* *Jump J-Books* - Imprint kumaa komulakan kusai, papalabus novelisasi om karya sampingan (spin-off) mantad manga id *[[Weekly Shonen Jump]]*.
* *Shueisha Orange Bunko* - Imprint di posotolon kumaa koonduan.
* *[[Super Dash Bunko]]* - Imprint di posotolon kumaa tanak wagu.

## Shueisha Edisi Inggilis
Shueisha English Edition iso imprint do Shueisha. Papalabus ilo do karya sastera Jepun, kahangkum misteri, fantasi, kotompurolosi om erotika, id pomodolinan boros Inggilis.
 

## Susukuon


## Noputan Labus
* 
* Shueisha English Edition on Facebook
*